Høringssvar fra Vanløse Lokaludvalg til udkast til skybrudsprojektpakke 2019

Vanløse Lokaludvalg takker for forvaltningens henvendelse og muligheden for at svare på høringen og fremsender hermed høringssvar til ”Udkast til skybrudsprojektpakke 2019”.

Høringssvaret er behandlet på lokaludvalgets ordinære møde den 17. august 2017.

Vanløse Lokaludvalg hilser velkommen, at forvaltningen opererer med samtidighed i de to projekter.

Vi har følgende spørgsmål:

* Foreligger der konkrete planer om drikkevandsudvinding?
* Er der sammenhæng med skybrudsløsninger på private veje ned mod Grøndalsparken i rørføring eller forsinkelsespladser - eksempelvis på Ådalsvej?
* Kan opmagasineringskapaciteten være større, således at der også er mulighed for at rumme skybrudsregnvand fra de større ejendomskomplekser langs Sallingvej?

Herved ville man for en mindre merudgift kunne få dækket et behov for at aflaste kloaksystemet yderligere.

Med venlig hilsen

**Bent Christensen**

Formand for Vanløse Lokaludvalg